A 2000-es klasszikus sakkvilágbajnokság keretében a világbajnok kihívójának kiválasztására kvalifikációs mérkőzést kellett játszania Alekszej Sirovval. A mérkőzést elvesztette, azonban mivel Sirov és Kaszparov nem tudtak megegyezni a világbajnoki mérkőzés feltételeiben, Kramnyik játszhatott a címért. A 2000. októberben Londonban rendezett 16 játszmás párosmérkőzésen elhódította a Professzionális Sakk Szövetség (PCA) „klasszikus” világbajnoki címét Garri Kaszparovtól, miután 8,5–6,5 arányban győzött ellene.